НАРОДНО ЧИТАЛИЩЕ „МИХАИЛ ДОНЕВ -1903“ С.ЛИЛЯК,ОБЩИНА ТЪРГОВИЩЕ

ул.“Георги Димитров“№50

chitalishtelilak@abv.bg

 **ПЛАН**

**ЗА ДЕЙНОСТТА НА НЧ“МИХАИЛ ДОНЕВ-1903“ С.ЛИЛЯК ПРЕЗ**

**2021година**

I. **Въведение**

 Годишният план за читалищната дейност през 2021 г. е съобразен с изискванията на чл. 26 а, ал. 1 от Закона за народните читалища.

 Изготвянето на План за развитие на читалищната дейност през 2021 г. цели обединяване на усилията за развитие и утвърждаване на читалището като важна обществена институция, градяща културната идентичност на местната общност. Ще се работи за създаване на условия за превръщането на институцията в информационно-образователен център,  утвърждаващ  ценностите на гражданското общество.

**1**.**Състояние на читалището:**

На територията на с.Лиляк функционира само Народно читалище „Михаил Донев-1903“, няма друг културен институт.

 - Читалището има добра материална база и през настоящата година бяха направени два ремонта на покрива и освежаване на интериора на сградата. Читалището като единствен културен институт е с изключително значение за укрепване, популяризиране и развитие на българската идентичност, традиционна култура и духовни ценности.

2.Външната среда осигурява следните възможности:

* Културно-етническо разнообразие - българи,турци и роми.
* Партньори:

 - Община Търговище

 - НПО

- Читалища в общината

- ЦДГ с. Лиляк

- ОУ “Христо Ботев“с. Лиляк

- Пенсионерски клуб: „Люляк“с.Лиляк

- Пенсионерски клуб „Здравец“ с.Здравец

- РПК с.Лиляк

- ЕТ “Албена“-СД1 с. Лиляк

- Защитено жилище

* Читалището участва в работата на проекти с цел повишаване на квалификацията и допълнително финансиране.

**2.1**.**Силни страни на вътрешната среда**:

- щатен персонал, обезпечаващ читалищната дейност,

- кадрови ресурс с дългогодишен стаж в сферата на библиотечната и читалищни дейности, с квалификация и висше образование,

- собствена материална база,

- наличие на компютри и офис техника,

- наличие на библиотека в читалището, Интернет,

- доброволци

**2.2**.**Слаби страни:**

**а/** Липса на достатъчен финансов ресурс за :

- поддръжка на сградата, ремонтите не винаги са качествени,

- закупуване на нова компютърна конфигурация

**б**/ Застаряващо местно население, младите основно живеят в друго населено място или държава.

**II.** **Библиотечна дейност**

 **Цели**:

1. Подпомагане на културното, образователното и просветно развитие на населението място.
2. Предлагане на равен и бърз  достъп до най-необходимата на гражданите информация и разширяване на предлаганите услуги.
3. Работа за всестранното библиотечно, библиографско и информационно осигуряване и предоставения публичен достъп до Интернет.

 4. Превръщане и и утвърждаване на библиотеката в информационно-образователен център за хората в различни възрасти и от различни етноси.

 **Задачи**:

 1.Формиране на библиотеката като място за общуване, контакти, успешни социални практики. Повишаване ролята на библиотеката за социалната и и културна интеграция на различните социални общности, включително такъв в риск, неравностойно положение, етнически групи.

2.Събиране, разкриване и съхраняване на българската книжовност, на световната мисъл и култура.

3.Превръщане на библиотеките в специфична среда, благоприятна за развитие на всеки.

4.Утвърждаване на библиотеката сред професионалните среди и местната общност като необходима институция за разпространение на знания, създадена и развивана в полза на обществото.

 **Действия**:

1. Привличане на нови читатели.
2. Активно участие в проекти за развитие на отделни библиотечни дейности пред фондове, фондации, програми и др.
3. Сътрудничество с други библиотеки: РБ и Читалищни в Община Търговище.
4. Обогатяване на библиотечните колекции в съответствие с читателските търсения чрез осигуряване на финансирането за комплектуване на нови библиотечни документи.
5. Активно привличане на дарения от книги, периодични издания и други с цел  нарастване и обогатяване на библиотечните колекции.
6. Абонамент на библиотеката за поне две периодични издание, включително един ежедневник.
7. Участие в проекти на Министерство на културата за попълване на библиотечния фонд по програма „Българските библиотеки, съвременни центрове за четете и информираност“ и други сходни програми.
8. През 2021г.библиотеката да отбележи чрез различни форми: изложби, витрини, презентации на книги, маратон на четенето, беседи за значими дати и събития. Активно да участва и да е водеща в културния календар на селото с форми характерни за библиотечно - информационни дейности: Международен ден на детската книга, Световния ден на книгата и авторското право, Денят на библиотекаря и кръгли годишнини на творци на литературата , изкуствата и науката.

 **III**. **Модернизиране и укрепване на читалището, като самоуправляваща се организация и превръщането й в притегателен център за млади и стари, предпоставка за оптимизиране на читалищната дейност.**

**Цели**:

1. Разширяване на социалния обхват на читалищната дейност, в това число и с роми, хора с физически увреждания и специални видове потребности.
2. Разширяване влиянието на читалищeто върху цялата гама от обществени изяви на територията на селото.
3. Осъвременяване на културните и социални дейности.
4. Работа по проекти, с цел задоволяване на реалните обществени потребности.
5. Съхраняване и развитие на националните традиции и обичаи. Поддържане и обновяване на Етнографската сбирка.
6. Популяризиране дейността на читалището чрез рекламни дейности и покани на обществено достъпни места и др.

**Задачи**:

1. Използване  на информационните технологии и достъпа до Интернет в организацията на работа на читалището.
2. Проучване, кандидатстване и работа по проекти.
3. Постигане на конкретни практически и приложими резултати.
4. Координация и партньорство във взаимоотношенията и дейностите между читалище, общественост и власт.
5. Поддържане на културното равнище на общността с различни изяви – професионални и любителски.
6. Укрепване на читалището като местна институция с обществени функции.

 **Действия**:

1. Проучване на потребностите и интересите на гражданите чрез анкета.
2. Търсене на нови партньори и съмишленици: кметство, ОУ “Хр.Ботев“, защитено жилище за умствено изостанали деца, ЦДГ, местен бизнес, РБ“П.Стъпов“ гр. Търговище, РЕКИЦ-читалища и НСО, Пенсионерски клуб с. Здравец .
3. Предлагане на нови услуги и продукти.
4. Участие на читалищните групи, формации, клубове и индивидуални изпълнители в различни изяви и фестивали.
5. Организиране на изложби, творчески и тематични вечери.
6. Срещи-разговори, концерти, благотворителни изяви.
7. Организиране на културни празници в читалището на районно и селско ниво.
8. Участие в проекти пред Министерство на културата при обявена процедура за допълнителна субсидия (за закупуване на книги, ремонт, компютърна техника и художествено-творческа дейност).
9. Активизиране на диалога с Общината и с други културни и образователни институти и неправителствени организации за реализиране на съвместни програми и проекти и постигане на общи цели.

**IV**. **Осъвременяване на читалищните дейности и услуги, чрез обучение на подрастващото поколение в съответствие на новите обществени реалности и възпитание на децата в духа на демократичните принципи на гражданското общество.**

 **А/ Визия**

Читалището е храм, запазил цялата красота и достойнство на нашия народ.Място, където ще израстват като личности, като индивиди. Това е единствената културна институция, която работи в полза за жителите на с.Лиляк.

 **Б/** **Мисия**

Читалището ще работи непрекъснато и всеотдайно за разпространението на духовните ценности сред обществото.

**Цели**:

 1.Развитие на читалището, като местен обществен център с културно-просветна, информационна, социална и гражданска функции.

 2.Превръщане на Читалището в съвременен ефективен център, предлагащ удовлетворяване всички потребности и интереси, свързани с духовното и културно израстване на населението, с приобщаването им към световното културно наследство и глобалното информационно общество.

 3.Съхраняване на обичаите и традициите на българина, които са символ на вековна мъдрост, за целта се поддържа моста между миналото, к настоящето и бъдещето.

4. Разширяване  на художествено - творческото направление, чрез: литература, изобразително изкуство и участие на любителски колективи ЖФГ и ДФГ „Лиляче“ в различни общински и национални фестивали, конкурси и прегледи като: фолклорни фестивали, пленери.

**Задачи**:

1.Отчитане и коригиране влиянието на отрицателното въздействие на социалната среда чрез конкретни дейности: здравни лектории, беседи и разговори по теми, вълнуващи подрастващите и богословски теми за възрастните.

2.Продължаване на създадената традиция за организиране на дарителска кампания с цел развиване и обогатяване на модерна материално-техническа база.

3.Отчитане потребностите, интересите и възможностите на различни групи деца.

4.Поддържане на изградената Етнографска сбирка, като се продължи събиране и разпространение на знания за родния край, същите да се записват и издават и в книги.

5.Откриване на заложбите на всяко дете и възрастен с цел насочване на развитието му в област, в която ще изявяват най-добре своя потенциал.

6.Повишаване на квалификацията и уменията на кадрите в читалището за работа в съвременните условия.

**Действия**:

1.Издигане  качеството на обучение във всяко едно направление.

2.Диференциация  на  обучението по посока на желания и възможности на читалището.

3.Участие в образователни проекти, съобразени с възможностите на читалището.

4.Дългосрочно планиране на дейности за подобряване на работната среда.

5.Да се използва читалищния профил в социалната мрежа Facebook с цел реклама на проявите на читалището.Съобразно обстановката с коронавируса, да се изнасят виртуални концерти на самодейните състави към читалището.

  **IV. Поддържане на материалната база на читалището**

1.Читалищното настоятелство да поддържа наличната материална база, като извърши ремонтни дейности на северната фасада на читалището, която се нуждае от неотложен ремонт защото външната мазилка се руши под въздействието на външно атмосферно влияние.

 2.За да може читалището да изпълнява своята основна задача :да бъде мощен притегателен център, да се закупи и внедри компютърна техника, поне един компютър и усилватели за културните изяви на читалището.

 3.Участие на читалището в проекти самостоятелно или с партньори , с цел набавяне на нова литература и в помощ на оборудването на читалищната сграда.

 **V. Организационна дейност**

1. Да се проведат следните заседания на читалищното настоятелство:

 **Месец февруари**

1.Годишен отчет за дейността на читалището за 2020г.

2.Финансов отчет за приходите и разходите на читалището през 2020г.

3.Разискване и приемане на бюджета на читалището за 2021г.

 **Месец март**

1. Обсъждане на въпроси свързани с организиране на Редовно годишно-отчетно събрание, дата, място, покани за участие на читалищни членове .

 **Месец април**

1.Обсъждане на въпроса за подобряване на сценичното оборудване на голямата кинозала.

2. Организиране на строително ремонтни дейности по северната фасада на читалището.

 **Месец май**

**1.**Организиране на освещение на читалището**.**

2.Организиране на проява на читалището: детско утро “Смях и игри в с. Лиляк“ с артисти от Държавен куклен театър гр. Търговище.Заплащане на куклена постановка на театъра.

 **Месец юни**

1. План за летните изяви на читалището от м. юни до септември 2020г.

2. Осигуряване на финансов ресурс за мероприятията.

 **Месец август**

1.Организиране празник на градината. Осигуряване на финансов ресурс за мероприятието.

2. Обсъждане на въпроса за закупуване на компютър за потребители в библиотеката.

 **Месец септември**

1. Отчет за дейността на художествените състави към читалището за 2020/2021г.

2. Финансово състояние на читалището.Перспективи за подобрение.

 **Месец октомври**

1.Осигуряване на финансов ресурс за закупуване на дърва за огрев - 2 тона за предстоящия сезон.

 **Месец ноември**

1.Абонамент на читалището за 2022г.

2. Приемане на план за дейността на читалището за 2022г.

 **Месец декември**

1. Организиране на Коледни празници.

2. Организационни въпроси.

**VI. Годишен културен календар**

|  |  |  |  |
| --- | --- | --- | --- |
| **Проява** | **Месец** | **Организатори** | **място** |
| **Беседа** “Историческото развитие на българското кино“ | януари | Читалище и ОУ“Хр.Ботев“ | Малка чит.зала |
| **Дискусия**: “Книгите без които не можех да израсна“-145 г.от рождението на Джек Лондон /12.01.1876г/ | януари | Читалище, ОУ“ХР.Ботев“ | библиотеката |
| **Ритуал зарязване** на лози“Дай Боже, берекет-грозде и вино! | февруари | Читалище и Пенсионерски клуб | Пенсион.клуб |
| **Двубой-викторина** с деца „Бележити дати в живота Васил Левски“ | февруари | читалище | Малка чит.зала |
| **Изложба** на ръчно изработени мартенички „Да сме здрави - бели и червени, като мартеничките!“  | март | Читалище,ОУ „ХР.Ботев“  | Читалище-фоайето |
| Поднасяне на мартенички за децата от ОУ“Хр.Ботев“ с. Лиляк | март | Читалище,ОУ“ХР.Ботев“  | В училището |
|  „Мама най - сладката дума на света“ **рецититал** на стихове за мама.  | март | читалище | Читалище-библиотеката |
| **Колективно четене** на български народни приказки.Маратон на четенето. | април | читалище | Читалище-библиотека |
| **Презентация на книгата** „Поминък и занаяти на с.Лиляк от началото на миналия век до днес“ от Станка Миланова | април | читалище | Малка зала |
| **Работилница** за боядисване на яйца | април | читалище | библиотеката |
| **Лазаруване** –ритуал из селото | април | читалище | из селото |
| **Освещение** на читалищната сграда и програма от местни самодейни състави, коктейл | май | Читалище | читалището |
| **прояви** | **месец** | **организатори** | **Място на провеждане** |
| **Съвместен концерт** „Върви народе възродени“ с училищни и читалищни състави,по случай 165 години от първото честване на 24 май/1865г./ | май | Читалище и ОУ “Хр. Ботев“ | Голяма зала читалище |
| **Детски утро“Смях и игри в с.Лиляк“,**с артисти от Държавен куклен театър гр. Търговище | юни | Читалище и ОУ“Хр.Ботев“ | пред читалището |
| 2 юни-Ден на Ботев и загиналите за свободата и независимостта на България-Тържествено **поднасяне на венци пред паметниците** в центъра на селото. | юни | Читалище, кметство | Пред читалището |
| По случай световен ден на слънцето**Рисунка на площада“** Слънцето без което не можем“, с деца до 14 години | юни | читалище | Пред читалището |
| **Литературна вечер** за деца “Най- хубавите басни с поука на Жан дьо Лафонтен“ - 400г от рождението му. | юли | Читалище, ОУ“ХР.Ботев“ | В малка зала |
| **Участие** на местния футболен отбор/Деца да 14г./ в мини турнир по футбол. | юли | Читалище, Общ. Чит.съвет | В Търговище |
| **Празник на градината**  | Август | Читалище, Пенс.клуб и Защитено жилище | Пред читалището |
| **Прояви** | **месец** | **организатори** | **Място на провеждане** |
| **Вечер на поезията,** посветена на 85 г. от рождението на СтефанЦанев (07.08.1936), български поет, белетрист и драматург. | август | читалище | В малка зала |
| **Ден на дарителя**, по повод на 165години от създаването на първите читалища и библиотеки Свищов, Лом и Шумен. | септември | читалище | Читалище-малка зала |
| **Тематична вечер** за деца “Патиланското царство на Ран Босилек“, по случай 135 години от рождението на писателя /26.09.1986 - 08.10.1958/ | септември | читалище | Читалище-малка зала |
| **Родова среща** на големия род Даскалови/на едно малко клонче от родословното дърво - рода на дядо Петър/ | октомври | читалище | В малка зала |
|  **Беседа:** “Интересът и съчувствието към страдащите - емблема на Ф.Достоевски“-200год. от рождението му | октомври | Читалище | В малка зала |
|  **Колективно четене** на есета от Стефан Цвайг, австрийски автор по повод на 140 г. от рождението му /28.11.1881-22.02.1890/  | ноември | читалище | В библиотеката |
| **Разказ** за живота и творчеството на Иван Цанев/30.11.1941/-80 г.от рождението на поета. | ноември | Читалище | В библиотеката |
| **Прояви** | **месец** | **организатори** | **Място на провеждане** |
| **Коледен базар,** изложба на ръчно изработени сувенири. | декември | Читалище, Защитено жилище | библиотеката |
| **Кулинарна изложба** “Умението на жената от Лиляк да подготви трапезата за Бъдни вечер“. | декември | Читалище, и Пенсионерски клуб | Малка чит.зала |
| **Конкурс** за най-красиво оформена Коледна картичка. | декември | читалище | Във фоайето на ч-щето |

**Заключение**

 Настоящият едногодишен план за НЧ“Михаил Донев-1903“ с. Лиляк ще служи за развитие на културната и информационна дейности в селото през 2021г.

**Забележка**: Този план е отворен за допълнения, както на дати така и на мероприятия: презентации на нови книги, срещи с писатели от общината и селото /местни автори/и други ще се планират в културния календар на всеки месец на читалището.Тя визира най-общите положения, залегнали за предстоящата 2021г.

 Планът за 2021г е приет на заседание на настоятелството на 06.11.2020г.

 Председател:…………………

 /Юрке Ибрямова

НАРОДНО ЧИТАЛИЩЕ „ МИХАИЛ ДОНЕВ -1903“ С.ЛИЛЯК,ОБЩИНА ТЪРГОВИЩЕ

ул.“Георги Димитров“ №50

chitalishtelilak@abv.bg

Изх. №………………

**до кмета на община Търговище**

**Д-Р ДАРИН ДИМИТРОВ**

**ПРИДРУЖИТЕЛНО ПИСМО**

 УВАЖАЕМИ Г-Н КМЕТ,

 Съгласно чл.26 а., ал.1 о т Закона за народните читалища, председателят на народното читалище, представя ежегодно в срок до 10 ноември на кмета на общината, предложение за своята дейност, през следващата 2021година.

 Приложение: съгласно текста.

ПРЕДСЕДАТЕЛ:………………..

/Юрке Ибрямова/